## SHUGHULI ZA HISIA ZA KUONA

***Maelezo*:**  Changamoto za hisia za kuona husababishwa na jinsi akili inavyotafsiri jazanda (vidokezo vya kuona). Njia nyingine ambapo changamoto za hisia ya kuona hujitokeza ni wakati ambapo mwanafunzi anakuwa na changamoto ya kutafsiri kile ambacho amekitazama kwa macho.

Mifano mingine ambayo changamoto za hisia za kutazama inaweza kutambulika ni wakati ambapo mwanafunzi anakuwa na shida ya kutotambua maumbo na silabi mbali mbali, kutotofautisha maumbo na sehemu ambapo maumbo hayo yamechorwa, kutotembea vizuri na kukosa uwezo wa kutambua rangi na mwangaza.

***Lengo*:** Shughuli za hisia za kuona ni muhimu kwa mwanafunzi kwa sababu humsaidia kuwa na uwezo wa kuunganisha hisia mbali mbali ambapo humwezesha kufahamu mambo na hata kukuza uwezo wa kutofautisha maumbo. Ni muhimu kufanya mazoezi ya shughuli za hisia ili kuboresha ufasiri wa jazanda.

**Shughuli 1: Mchezo wa kubahatisha kutambua Kivuli **


|  |  |
| --- | --- |
| **Maelezo:** | Tengeneza vivuli vya vifaa mbali mbali ambavyo mwanafunzi anavifahamu kisha umueleze atambue vifaa hivyo kwa kuangalia vivuli vyao. |
| **Lengo:** | Shughuli hii humfunza mwanafunzi uhusiano uliopo katika utangamano kati ya mwangaza, vivuli na umbali. |
| **Hatua:** | **Hatua 1:** tafuta mahali ambapo mwanafunzi anaweza kutengeneza kivuli (ndani ya nyumba ambayo ina giza na kuna taa au nje ya nyumba.  **Hatua 2:** Chagua vifaa vya kutengeneza vivuli au tumia mikono na vidole vyako.  **Hatua 3:** Kwa kutumia kifaa kimoja baada ya kingine, tazama vivuli vya vifaa hivyo na jinsi vinavyobadilika kulingana na pembe/sehemu zilizowekwa au umbali. |

**Shughuli 2: Hisia za Chupa **

|  |  |
| --- | --- |
| **Maelezo:** | Jaza chupa na vifaa mbali mbali na utazame jinsi vifaa vinavyosonga ndani ya chupa! Chupa hizi hufahamika kama “chupa za utulivu.” |
| **Lengo:** | Shughuli hii husaidia kumtuliza na kumbembeleza mwanafunzi. Mwanafunzi huweza kutulizwa kwa kutazama jinsi vifaa vinavyosonga ndani ya chupa na hii hutuliza kupumua kwake na husaidia kudhibiti hisia zake. |
| **Hatua:** | **Hatua 1:** Tafuta chupa ambayo haina kitu ndani.  **Hatua 2:** Tafuta vifaa vidogo vidogo vinavyoweza kutoshea ndani ya chupa, vitie ndani kisha ufunike chupa hio.  **Hatua 3:** tazama jinsi vifaa hivyo vitasonga kutoka sehemu moja ya chupa hadi nyingine. |

**Shughuli 3: Kutambua Wanyama **

|  |  |
| --- | --- |
| **Maelezo:** | Tafuta vinyago vya wanyama. |
| **Lengo:** | Shughuli hii humsaidia mwanafunzi kuongeza uwezo wa kufikiri, kutafsiri na hukuza msamiati wake. |
| **Hatua:** | **Hatua 1:** Tafuta wanyama mbalimbali nyumbani (yaweza kuwa kwenye picha, vinyagu au kwenye simu)  **Hatua 2:** Weka wanyama hao wawe pamoja.  **Hatua 3:** Pitia wanyama wote na uhakikishe mwanafunzi ametaja majina yao au kuwaelewa. |

**Shughuli 4: Kutambua Maumbo **

|  |  |
| --- | --- |
| **Maelezo:** | Tenganisha maumbo tofauti kisha uyape majina. Maumbo ya kuchongwa au hata ya kuchorwa yanaweza tumika; zaweza kuwa mviringo, mraba, mstatili na pembe tatu. |
| **Lengo:** | Shughuli hii itamuwezesha mwanafunzi kuelewa maswala ya maumbo, rangi na kipimo – kubwa au ndogo. Hii itasaidia mwanafunzi kuelewa jinsi ya kuunganisha au kutenganisha na kutambua mboga na matunda ambayo ni muhimu katika maisha ya kila siku. |
| **Hatua:** | **Hatua 1:** Tafuta maumbo nyumbani ambayo ni mviringo, mraba, mstatili au pembe tatu.  **Hatua 2:** Wacha mwanafunzi ajaribu kutaja majina ya maumbo hayo.  **Hatua 3:** Weka maumbo hayo katika makundi mbalimbali kulingana na umbo. (Duara zote pamoja, mraba zote pamoja, nakadhalika.) |

**Shughuli ya 5: Mkoba wa Hisia wenye vifaa vya Kawaida**

|  |  |
| --- | --- |
| **Maelezo:** | Tofautisha vitu tofauti. Jaza mkoba na vifaa vilivyochaguliwa ukijumuisha nyepesi/nzito, ngumu/laini na viifaa vyenye muundo na harufu tofauti . |
| **Lengo:** | Shughuli hii humsaidia mwanafunzi kutambua, kutofautisha na hata kukagua vifaa vilio sawia. |
| **Hatua:** | **hatua 1:** Mwelekezi anafaa kuangalia vifaa mbali-mbali ndani ya nyumba na kuviweka ndani ya mkoba mkubwa. (Tafadhali jaribu kupata vifaa ambavyo ni tofauti lakini uwe maakini ili usiweke vifaa vyenye makali ambavyo vitaweza mdhuru mwanafunzi.)  **hatua 2:** Wezesha mwanafunzi kuchagua vifaa viwili ambavyo ni tofauti kisha aweze kueleza tofauti na usawa uliopo kati ya vifaa hivyo.  **Hatua 3:** Endelea hivi hadi vifaa vyote vitakapochaguliwa. |

**Shughuli 6: Vifaa vilivyofichwa **


|  |  |
| --- | --- |
| **Maelezo:** | Onyesha vifaa vilivyofichwa katika picha kama vile mipira, ndoo, samaki, nyota, maumbo, nakadhalika. |
| **Lengo:** | Shuguli hii humsaidia mwanafunzi kuboresha na kuimarisha umaakini wake. |
| **Hatua:** | **Hatua 1:** Tafuta picha ambayo ina vifaa vingi kwenye simu yako au ndani ya nyumba.  **Hatua 2:** Onyesha mwanafunzi picha kisha aonyeshe ni vifaa vingapi anavyo viona katika picha hiyo.  **Hatua 3:** Msaidie mwanafunzi kutambua ni vifaa vingapi anavyo viona katika picha hiyo. |

**Shughuli 7: Kutofautisha Maumbo** 

|  |  |
| --- | --- |
| **Maelezo:** | Chukuwa vifungo ambavyo vina rangi kisha uviweke ndani ya chupa ambazo zinafanana  Beseni ndogo, chupa nne ndogo, vifungo vyenye maumbo tofauti na kijiko ndivyo vitatumika katika shughuli hii. |
| **Lengo:** | Shughuli hii humwezesha mwanafunzi kuambatanisha na kufahamu maumbo na rangi na hii itamsaidia kuwa makini. |
| **Hatua:** | **Hatua 1:** Tafuta vifaa vyote ambavyo vinahitajika kisha viweke vifungo vyote ndani ya beseni.  **Hatua 2:**Mwanafunzi aanze kuchukuwa vifungo viwili akitumia kijiko kisha aviweke ndani ya chupa tofauti.  **Hatua 3:** Endelea hivi hadi vifungo vyote viwe vimewekwa ndani ya chupa ukizitenganisha ndani ya chupa nne kulingana na kipimo na rangi.  \*Kuwa maakini na wanafunzi ili kuhakikisha hawamezi vifungo vidogo kimakosa. |

**Shuguli 8: Mchezo wa Kujificha na Kutafutana **

|  |  |
| --- | --- |
| **Maelezo:** | Kutafuta vifaa vilivyo jificha au watu. |
| **Lengo:** | Shughuli hii humsaidia mwanafunzi kukuza uwezo wa kutatua matatizo mbali-mbali wanapojaribu kutafuta mahali pazuri pa kujificha. Pia husaidi katika uratibu na usawa katika matembezi. |
| **Hatua:** | **Hatua 1:** Mwelekezi ataficha kifaa kimoja hadi vitatu kwenye chumba au ndani ya nyumba. Mwanafunzi atahesabu hadi thelathini huku mwelekezi akificha vifaa hivyo.  **Hatua 2:** Mwanafunzi ataanza kutafuta vifaa vilivyofichwa ndani ya nyumba.  **Hatua 3:** Mwanafunzi akishavipata vifaa vyote, mchezo unaanza tena sasa ukiwahusisha watu. (Mwelekezi kujificha huku mwanafunzi akimtafuta) |

**Shughuli 9: Kutofautisha Vyombo vya jikoni **

|  |  |
| --- | --- |
| **Maelezo:** | Kuhusika katika kupanga vyema vifaa vya nyumbani kila siku, kuweka vijiko pamoja, sahani katika makundi tofauti, nakadhalika. |
| **Lengo:** | Shughuli hii humwezesha mwanafunzi kushiriki katika shughuli za kila siku. Pia humsaidia katika uwezo wake wa kutazama na kutofautisha katika makundi. |
| **Hatua:** | **Hatua 1:** Anza kwa kuweka vyombo aina mbili pamoja, kama vile vijiko na sahani.  **Hatua 2:** Ambia mwanafunzi aweke vijiko katika ndoo moja na sahani katika ndoo nyingine.  **Hatua 3:** Wanapoendelea kupata ujasiri katika kutofautisha vyombo aina mbili, ongeza aina nyingine ya vyombo kama vile bakuli na siku nyingine vikombe.  **Hatua 4:** Hatimaye, wape motisha ya kuendelea kutofautisha vyombo katika jikoni au nyumbani kila siku. |

**Shughuli 10: Kulinganisha Soksi** 

|  |  |
| --- | --- |
| **Maelezo:** | Kulinganisha vitu ambavyo viko katika jozi, kama vile soksi, glavu na viatu. |
| **Lengo:** | Shughuli hii humsaidia mwanafunzi katika kukuza uwezo wa kutatua mambo na kukuza kumbukumbu ya kutazama. |
| **Hatua:** | **Hatua 1:** Kusanya vifaa ambavyo hupatikana katika jozi.  **Hatua 2:** Kwa mfano, onyesha mwanafunzi soksi kisha ufiche moja ndani ya ndoo iliyo na vitu sawia.  **Hatua 3:** Mhimize kutafuta na kupata jozi inayofanana. Ongeza idadi ya jozi za kutafutwa. |