## Shughuli za masomo


***Maelezo*:**

Masomo huangazia ujuzi wa kimsingi wa kusoma na kuandika. Ni uwezo wa kujihusisha na lugha kuwasiliana na nafsi yako na watu wengine katika shughuli za kila siku, na pia kuelewa dunia inavyokuzunguka. Shughuli hizi zote zimetengenezwa kwa kuzingatia umri na uwezo wa akili kwa viwango vyote.

Shughuli zinazstahili kuigwa kulingana na uweo wa mwanafunzi kiakili.

***Lengo***:

Shughuli za kimasomo ni muhimu kwa wanafunzi ili waweze kusoma na kuandika. Wanafunzi wanahitaji kusoma ili waweze kueleweka na wengine na pia kufahamu ulimwengu unao wazunguka.

**Shughuli 1: Picha inayosonga **

|  |  |
| --- | --- |
| **Maelezo:** | Ambia wanafunzi wabuni hadithi kwa kuangalia anwani, jalada, majina ya sura na picha zilizo kwenye kitabu cha hadithi. |
| **Lengo:** | Shughuli hii humwezesha mwanafunzi kupata ufahamu kwa kutumia elimu aliyoipata hapo awali/zamani, humwezesha mwanafunzi kuelewa hadithi kwa kupata ufahamu kupitia kusoma, kutumia ubunifu ili kutunga hadithi yao na kuwasilisha mawazo yao kwa ukamilifu. |
| **Hatua:** | **Hatua 1:** Tafuta kitabu au kitabu cha hadithi ili usome. Tazama anwani na picha iliyo kwenye jalada na ujadili na mwanafunzi kile wanachofikiria hadithi itazungumzia.  **Hatua 2:** Pitia kurasa moja baada ya nyingine kisha mwambie mwanafunzi atunge hadithi kwa kutazama picha na majina ya sura (ikiwa kunazo). Mwambie mwanafunzi asimulie au aandike chini hadithi aliyo jitengenezea.  **Hatua 3:** Sasa mwambie mwanafunzi asome kitabu. Mwanafunzi anapokipitia, mwambie afikirie uhusiano na tofauti zilizopo kati ya hadithi yake na ya mwandishi.  **Zoezi la Ziada:** Ikiwa mwanafunzi tayari anafahamu hadithi vizuri, anaweza iandika upya ila kwa kubadilisha vipengele vichache (kama vile, wahusika na sehemu za matukio).  **Zoezi Lililorahisishwa:** Shughuli hii yaweza fanywa kwa kutumia picha badala ya hadithi. Jipatie picha kwenye mtandao au ndani ya nyumba na iwe ambayo watu wanajishughulisha na jambo/mambo fulani kisha mweleze mwanafunzi atunge hadithi kulingana na picha hiyo. Tumia maswali kama: Mtu/watu hao walitoka wapi? Mbona wako hapo? Wanafanya nini? |

**Shughuli 2: Kusoma Maswali Kabla ya, Wakati wa na Baada ya**

|  |  |  |
| --- | --- | --- |
|  | **Simulizi (Hadithi)** | **Matukio (Habari)** |
| **Kabla ya Kusoma** | Mada inakueleza nini kuhusu hadithi? | Mada inakuambia nini? |
| Ni nini unajua kuhusu…? | Ni nini ningependa kujifunza kuhusu…? |
| **Wakati wa Kusoma** | Wahusika ni kina nani? au Hadithi inazungumzia nani? | Sehemu hii ina mantiki yoyote? |
| Ni nini kinatendeka katika hadithi? au ni nini wahusika wanafanya? | Kufikia hapa nimejifunza nini? |
| **Baada ya kusoma** | Wahusika walikuwa kina nani? | Ni nini umejifunza kutokana na mada? |
| Maudhui ya hadithi yalikuwa yapi? | Ni nini ambacho aya hii iliangazia? |

|  |  |
| --- | --- |
| **Maelezo:** | Soma hadithi au utazame video pamoja na rafiki kisha kila mmoja aulize mwenzake maswali kwa zamu; kabla ya, wakati wa na baada ya kusoma au kutazama. |
| **Lengo:** | Shughuli hii husaidia wanafunzi kuelewa kwa kina hadithi kwa kuhakikisha kwamba wanafikiria maswala mengine tofauti na kuleta uhusiano uliopo wakati wanasoma/kutazama. |
| **Hatua:** | **Hatua 1:** Jipatie kitabu au hadithi ya kusoma. Angalia anwani na picha iliyo kwenye jalada. Kwa kutazama picha na anwani, uliza mwanafunzi anadhani hadithi ni kuhusu nini.  **Hatua 2:** Anza kusoma kitabu kwa pamoja kisha ambia mwanafunzi asite wakati wowote ana swali kuhusu matukio kwenye hadithi au wasite kusoma kwa pamoja ili waweze kuulizana maswali kuhusu ni nini kitatendeka katika hadithi. Tumia mfano ulio hapo juu kama njia ya kuuliza maswali.  **Hatua 3:** Mwisho, uliza maswali mwisho wa hadithi. Haya yanaweza kuwa maswali ya kumwezesha mwanafunzi kukumbuka sehemu tofauti za hadithi, ili waweze kueleweka na wengine na pia kufahamu dunia inayowazunguka.  **Zoezi la Ziada:** Tengeneza jedwali lenye sehemu tatu na kwa kila sehemu weka lebo kwa kutumia maneno yafuatayo:   1. Maswali niliyokuwa nayo **kabla ya** kusoma… 2. Maswali niliyokuwa nayo **wakati wa** kusoma… 3. Maswali niliyokuwa nayo **baada ya** kusoma…   Jaza sehemu ya kwanza ya jedwali kabla mwanafunzi aanze kusoma – maswali waliyo nayo kwa kutazama picha na anwani kwenye jalada.  Jaza sehemu ya pili wakati wa kusoma.  Jaza sehemu ya tatu baada ya kukamilisha kusoma kitabu.  Ikiwa mwanafunzi anasoma na mwenzake, wanaweza fanya hivi wote kisha wajaribu kujibu maswali ya mwenzake mwisho wa hadithi.  **Zoezi Lililorahishwa:** Shughuli hii inaweza kusemwa kwa kusimuliwa tu na kisha ijadiliwe badala ya kuandika. |

**Shughuli 3: Kufahamu, Kuhitaji, Kujifunza (Vifungu vya habari/Vitabu)**

|  |  |  |
| --- | --- | --- |
| **Kufahamu**  Kile nafahamu kuhusiana na Mada | **Nahitaji Kufahamu**  Kile ninahitaji kufahamu kuhusiana na Mada | **Kujifunza**  Nilichojifunza kuhusiana na Mada |
|  |  |  |

|  |  |
| --- | --- |
| **Maelezo:** | Uliza mwanafunzi afikirie kitu ambacho tayari anakifahamu kuhusu mada fulani, kile angependa kusoma kuihusu na baada ya kusoma kuhusu mada hiyo, angazia walichosoma. |
| **Lengo:** | Shughuli hii humwezesha mwanafunzi kupata maana ya ndani ya mada na uwezo wa kukumbuka elimu ya mwanzoni au ya hapo awali na kutengeneza uhusiano. |
| **Hatua:** | **Hatua 1:** Tengeneza jedwali lenye sehemu tatu zifuatazo: Kufahamu, kuhitaji na kusoma.  **Hatua 2:** Chagua kitabu kipya ambacho mwanafunzi hajakisoma. Tazama anwani na picha kabla ya kuanza kukisoma. Jadili kisha andika kile unachofahamu kuhusu mada kisha uandike kwenye jedwali katika sehemu ya **kufahamu**.  **Hatua 3:** Jadili kisha uandike kile ambacho **wanahitaji** kusoma ili wanaposoma watafahamu zaidi mambo hayo.  **Hatua 4:** Mwisho, anza kusoma kitabu. Unaposoma au unapomaliza, jadili kisha andika kuhusu kile **ulichojifunza.**  **Zoezi la Ziada:** Fanya shughuli hii na rafiki au au kwenye kikundi. Wakimaliza kujaza jedwali, jadili maswala hayo matatu ili kutambua tofauti iliopo kati ya yale ambayo kila mmoja amejifunza.  **Zoezi Lililorahisishwa**: Shughuli hii inaweza kusemwa kwa kusimuliwa tu na kisha ijadiliwe badala ya kuandika. |

**Shughuli 4: Chemsha Bongo za Alfabeti **

|  |  |
| --- | --- |
| **Maelezo:** | Uliza mwanafunzi afikirie kuhusu kile anafahamu kuhusu mada kisha aandike maneno yanayohusiana na kila silabi ya alfabeti. |
| **Lengo:** | Shughuli hii humsaidia mwanafunzi kuchochea elimu anayofahamu ili kupata kuelewa kwa kina na kusalia na elimu hiyo kwa kutengeneza uhusiano anaposoma. |
| **Hatua:** | **Hatua 1:** Chagua mada ya kusoma.  **Hatua 2:** Uliza mwanafunzi atafakari kuhusu kile anafahamu kuhusu mada hiyo.  **Hatua 3:** Tengeneza orodha ya silabi za alfabeti kwenye karatasi.  **Hatua 4:** Kwa kila ukweli alio nao kuhusu mada, chagua neno muhimu kisha uliandike kando ya silabi.  **Hatua 5:** Jaribu kufukiria neno moja la muhimu kwa kila silabi ya alfabeti. Ni sawa ikiwa mwanafunzi hatakamilisha silabi zote. Soma kuhusu mada kisha jaribu kumalizia silabi zilizosalia .  **Zoezi la Ziada:** Fanya shughuli hii na rafiki au kikundi. Mwanafunzi na mwenzake wakimaliza kujaza silabi, jadili mambo muhimu kwa pamoja.   1. **Zoezi Lililorahisishwa:** Shughuli hii inaweza fanyika kwa maonyesho na si kwa kuandika maneno muhimu. |

**Shughuli 5: Jedwali lenye Uhusiano wenye Mantiki**

|  |  |
| --- | --- |
| **Maelezo:** | Tafuta mada mbili za kulinganisha na kutofautisha kwa kutumia jedwali lenye uhusiano wenye mantiki. |
| **Lengo:** | Shughuli hii hufunza kulinganisha na kutofautisha mambo/vitu. |
| **Hatua:** | **Hatua 1:** Kwa kutumia picha za mviringo, tengeneza jedwali lenye uhusiano wenye mantiki. Hili jedwali litaonyesha tofauti na uhusiano uliopo kati ya vitu viwili.  **Hatua 2:** Tafuta vitu viwili vya kulinganisha. Kwa mfano wanyama wawili au wahusika wawili katika hadithi fulani. Tumia picha kama mfano.  **Hatua 3:** Fikiria uhusiano uliopo baina ya vitu hivyo viwili. Ziandike kwenye sehemu ambayo miviringo hiyo miwili inapitana, katikati.  **Hatua 4:** Kisha, fikiria tofauti zilizopo kati ya vitu hivyo viwili. Andika mambo ambayo ni ya kipekee kwenye upande wa kila mojawapo.  **Zoezi la Ziada:** Mwanafunzi afanye shughuli hii na mwenzake au kikundi. Wakimaliza kujaza jedwali, waruhusu wajadiliane kuhusu jedwali lenye uhusiano wenye mantiki.  **Zoezi Lililorahisishwa:** Shuguli hii inaweza jadiliwa badala ya kuandikwa. |

**Shughuli 6: Kutengeneza Uhusiano**


|  |  |  |
| --- | --- | --- |
| **Ujumbe wa kibinafsi** | **Ujumbe kwa ujumbe** | **Ujumbe kwa Dunia** |
|  |  |  |

|  |  |
| --- | --- |
| **Maelezo:** | Soma hadithi kisha zungumzia jinsi uhusiano unaweza tengenezwa kati ya ujumbe wa kibinafsi, ujumbe kwa ujumbe na ujumbe kwa dunia. |
| **Lengo:** | Shughuli hii husaidia wanafunzi kuchangamsha elimu na kutengeneza/kukuza uhusiano na kile wanachosoma ili wapate kuelewa kwa kina ujumbe na wasalie na habari hizo. |
| **Hatua:** | **Hatua 1**: Chagua kitabu ambacho mwanafunzi hajakisoma. Mwambie mwanafunzi aangalie jalada na anwani kisha aanze kusoma hadithi.  **Hatua 2:** Unaposoma, sita ikiwa kuna jambo lolote ambalo linakumbusha mwanafunzi chochote kumhusu, labda mambo ambayo alisoma wakati fulani, au jambo kuhusu dunia. Kwa mfano kitabu kinazungumzia Ami akicheza na wenzake kwenye bwawa la ya kuogelea.  **Hatua 3:** Sema:  *Ujumbe wa uhusiano wa kibinafsi ni…. “ule wakati nilienda na rafiki wangu kwenye bwawa la kuogelea.”*  *Ujumbe unaohusiana na ujumbe wangu ni… “katika hadithi fulani, nilisoma kumhusu Lili akicheza na wenzake katika bwawa la kuogelea”*  *Ujumbe unaohusiana na dunia ni… “Ninaweza ogelea pahali popote palipo na maji kama bwawa, ziwa, dimbwi na kwingineko”*  **Hatua 4:** Endelea hadi mwisho wa kitabu.  **Zoezi la Ziada:** Shughuli hii pia yaweza fanywa kwa kuandika. Gawanya karatasi kwa kuchora mistari mitatu kisha zipe mada ifuatavyo:   1. Ujumbe wa kibinafsi 2. Ujumbe kwa ujumbe 3. ujumbe kwa dunia   Jaza haya mwanafunzi anaposoma. |


|  |  |
| --- | --- |
| **Ninaposoma…** | **Inanikumbusha…** |
| **1**  **2** | **1**  **2** |

**Shughuli 7: Inanikumbusha kuhusu…**

|  |  |
| --- | --- |
| **Maelezo:** | Mwanafunzi asome hadithi na anapoendelea kusoma, afikirie au azungumzie mambo kadhaa ambayo ana kumbukumbu nayo akilinganisha na hadithi hiyo. |
| **Lengo:** | Shughuli hii husaidia wanafunzi kuiweka hai maarifa ya hapo awali/zamani na kuleta mwingiliano na yale wanayoyasoma ili kuweza kuelewa kwa kina yaliyoandikwa na kusalia na mambo hayo. |
| **Hatua:** | **Hatua 1:** Mwambie mwanafunzi achague hadithi anayotaka kusoma. Angalia jalada na mada ya hadithi hiyo. Azungumzie jambo ambalo jalada na mada hiyo inamkumbusha. Kama vile: ikiwa kitabu kina maua mengi, mwanafunzi anastahili kuzungumzia wakati ambapo aliona au alikusanya maua mengi.  **Hatua 2:** Anza kusoma hadithi. Tulia ikiwa kuna jambo kwenye kitabu ambalo mwanafunzi ana kumbukumbu nalo. Ikiwa anakumbushwa kitu na sehemu fulani ya hadithi hiyo, sema,kwa mfano:  *Ninaposoma… “kwamba mhusika mkuu alienda kwenye mbuga kucheza na rafiki yake”*  *Imenikumbusha… “nilipoenda kucheza na rafiki wangu kwenye mbuga”*  **Hatua 3:** Endelea hivyo hadi mwisho wa hadithi.  **Zoezi la Ziada:** Shughuli hii pia inaweza fanywa kwa kuandika. Ambia mwanafunzi atengeneze nguzo mbili kwenye karatasi kisha azipe mada kama ifuatavyo:   1. Ninaposoma… 2. Inanikumbusha...   Mwambie mwanafunzi ajaze haya anaposoma. |

**Shughuli 8: Maswali ya Mbona, Wapi, Nini, Lini, Nani **

|  |  |
| --- | --- |
| **Maelezo:** | Soma hadithi au tazama kanda ya video na mwenzio kisha muulizane kwa zamu maswali ya mbona, wapi, nini, lini, nani. |
| **Lengo:** | Shughuli hii humsaidia mwanafunzi kuelewa hadithi kwa kina kwa kuhakikisha wanafikiria kuhusu mambo mengine kuhusiana na hadithi. |
| **Hatua:** | **Hatua 1:** Fikiria hadithi ya kusimulia mwanafunzi.  **Hatua 2:** Anza kusimulia mwanafunzi hadithi kisha usite pale ambapo ana maswali ya mbona, wapi, nini, lini, nani kuhusiana na hadithi. Tumia alama ya kiulizi ili kumsaidia mwanafunzi aweze kuuliza maswali yake kwa njia mwafaka.  **Hatua 3:** Mwisho wa hadithi, mruhusu mwanafunzi aulize maswali ya mbona, wapi, nini, lini, nani. Haya yanaweza husisha maswali ambayo yanatarajia mwanafunzi:  - Kukumbuka sehemu tofauti kwenye hadithi.  - Kutengeneza uhusiano kati yake, na ulimwengu au na hadithi zingine.  - Maswali yanayohimiza mwanafunzi kufikiria kuhusu kusoma mambo mapya.  **Zoezi la Ziada:** Kwa kutumia alama ya kiulizi, uliza mwanafunzi aandike maswali mengi iwezekanavyo kuhusu hadithi. Kisha mtu mwingine ajibu maswali hayo. Mwanafunzi anaweza uliza maswali haya wakati wowote… labda asome maswali kabla ya kusoma hadithi, wakati anasoma hadithi na pia baada ya kusoma hadithi.  **Zoezi Mbadala:** Fuata hatua hizo unapotazama hadithi ya video badala ya kusoma hadithi. |

**Shughuli 9: Kuigiza Akilini **

|  |  |
| --- | --- |
| **Maelezo:** | Mwambie mwanafunzi asome hadithi pekee yake au na mwenzake. Chagua sehemu ya hadithi au hadithi yote kisha chora matukio yalivyo katika hadithi. |
| **Lengo:** | Shughuli hii husaidia wanafunzi kuwa na taswira ya kile wanachosoma ili wapate kuelewa hadithi kwa kina. |
| **Hatua:** | **Hatua 1:** Fikiria hadithi ya kumsimulia mwanafunzi. Hadithi inaposimuliwa, mwambie mwanafunzi ajaribu kutafakari taswira ya matukio. Ambia mwanafunzi ajaribu kuigiza hadithi hiyo akilini mwake wakati inasimuliwa.  **Hatua 2:** Mwanafunzi achague sehemu ya hadithi ambayo angependa kuonyesha kwa njia ya mchoro. Wanaweza chagua sehemu ya hadith au hadithi nzima.  **Hatua 3:** Mwisho, mwambie mwanafunzi achore taswira aliyo akilini mwake kuhusu matukio ya hadithi.  **Hatua 4:** Jadiliana na mwanafunzi ili kujua ikiwa ‘maigizo akilini mwake’ yamesaidia kuongeza mambo fulani ambayo hayapo kwenye kitabu. Ikiwa yapo, aje?  **Mchezo:** Ikiwa hadithi ni ya kitabuni, funika picha zilizo kwenye kitabu kabla ya kusoma kisha mwambie mwanafunzi alinganishe maigizo yake na ya mwandishi!  **Zoezi la Ziada:** Kwa kutumia mchoro wa mwanafunzi kuhusu hadithi, mwambie aandike maelezo ya maigizo kwa kifupi. Akimaliza, aigize hadithi hiyo pekee yake au na mwenzake. Anaweza tengeneza mavazi ya kuigiza! |

**Shughuli 10: Gunia la Hadithi** 

|  |  |
| --- | --- |
| **Maelezo:** | Ukitumia plastiki au mkoba wa nguo, mwambie mwanafunzi abuni hadithi inayolingana na vitu vilivyo ndani ya mkoba. |
| **Lengo:** | Shughuli hii husaidia wanafunzi kubuni hadithi ambayo itakuza mawazo yao na kuwa wabunifu. |
| **Hatua:** | **Hatua 1:** Jaza plastiki au mkoba wa nguo na vitu tofauti ambavyo mwanafunzi anaweza buni hadithi kutokana na vitu hivyo.  **Hatua 2:** Mwambie mwanafunzi achague vitu viwili kutoka kwenye mkoba kisha afikirie ni vipi vitu hivyo vinahusiana.  **Hatua 3**: Mwisho, mwambie mwanafunzi abuni hadithi kulingana na vitu hivyo viwili.  **Zoezi la Ziada**: Mwambie mwanafunzi achague vitu vitatu au zaidi kisha afanye vivyo hivyo. |