**Utangulizi**

Kuzuka kwa Virusi vya korona kumesababisha janga ambalo limeathiri sekta ya elimu ulimwenguni. Duniani shule zimefungwa bila ya kujulikana ni lini zitafunguliwa kwa minajili ya kuzuia kusambaa kwa virusi na kwa hivyo imepelekea kuathirika kwa wanafunzi bilioni 1.5 duniani kote. Jambo hili ambalo halijawahi tendeka linasababisha wanafunzi wengi kukomesha elimu yao kwa kuacha shule kabisa. Isitoshe, shule nyingi zinafungwa kabisa, hali ambayo inawaacha walimu, wasimamizi wa shule na wazazi wakitafuta njia mbadala ili kuhakikisha wanafunzi wanaendeleza masomo yao kwa kuzingatia sheria na kanuni zilizopo ili kudumisha usalama wa kila mmoja.

Ikiwa ni dharura ya mapema, kitengo cha Uvumbuzi na Maendeleo kilizindua na kupitisha njia mbili sambamba ambazo zinahusisha kuwasaidia wale ambao wametengwa kimtandao na pia kwa kufanya masomo kuwa yenye ufanisi kwa wale walio na uwezo wa kupata elimu ya mtandaoni. Mojawapo ya mipango yetu ya hapo awali imekuwa ni mkusanyiko wa rasilimali za bure za masomo ya mtandaoni ambazo zilizinduliwa ili kusaidia katika uendelezaji wa masomo kwa wale ambao wana ugumu wa kupata huduma za mtandao na pia wale wasio na rasilimali za kimasomo. Kwa vile janga la Korona limekuwa changamoto kwa watoto walio na ulemavu, kitengo cha Uvumbuzi na Maendeleo kwa kushirikiana na wataalamu katika sekta hiyo wameanzisha mkusanyiko wa shughuli za watoto walio na ulemavu ambayo inahitaji kuongezwa na utunzaji wenye utaalamu ili kuendelea kusaidia ukuaji wao na elimu.

Rasilimali katika benki (Mkusanyiko wa rasilimali) zimebuniwa kwa wale walio na mahitaji maalum zaidi ya moja na kutengwa katika vikoa vifwatavyo: i) Hisia ya mdomo, ii) Hisia ya kusikia iii) Hisia ya misuli, iv) Hisia ya kuona na v) Shughuli za maisha ya kila siku.

Vikoa na shughuli ziko kwa minaajili ya kuchaguliwa, kurekebisha ili kutosheleza na kisha kuchukuliwa kwa matumizi na wazazi na walezi kulingana na mahitaji na uwezo wa mwanafunzi. Tunahimiza kwamba shughuli zifanywe chini ya uangalizi na maelekezi ya mlezi au mzazi.

**Maelekezo Makuu kwa Walezi**

Hii benki ya shughuli (mkusanyiko wa shughuli) imetayarishiwa wanafunzi walio na ulemavu. Ziko kwa minaajili ya kuchaguliwa, kurekebisha ili kutosheleza na kisha kuchukuliwa kwa matumizi na walezi kulingana na mahitaji na uwezo wa mwanafunzi. Ni muhimu kuzingatia maelekezo haya unapotekeleza shughuli hizi:

* Shughuli zote zinastahili kufanywa chini ya uangalizi na maelekezi ya mlezi.
* Shughuli zote zinastahili kufaa na kutosheleza mahitaji na matakwa ya mwanafunzi.
* Shughuli zote zinastahili kuanzishwa kwa uchangamfu na furaha ili kumvutia mwanafunzi na kumpa hamu ya kushiriki.
* Hakustahili kuwe na msukumu kwa mwanafunzi ili afanye shughuli jinsi inastahili.

Pia tunahimiza:

* Shughuli zote zifanywe kwa vipindi vifupi.
* Shughuli zote zifanywe kwa kurudia-rudia.
* Kumuangalia mwanafunzi kwa ukaribu anavyotangamana na shughuli hizo. Ikiwezekana, andika jinsi anavyotangamana na shughuli hizo ili umsaidie vipasavyo katika shughuli zitakazofuata.
* Chukuwa tahadhari ya ziada kwenye shughuli zinazohusisha vyakula kwa sababu mwanafunzi anaweza kuwa na mzio wa chakula au hata changamoto katika ujuzi wa kusonga kwa mdomo wao na kwa hivyo vyakula vingine vinaweza kuwa na hatari ya kukaba kooni.
* Chukuwa tahadhari ya ziada katika matumizi ya vitu vidogo kwa sababu vinaweza kuwa na hatari ya kukaba koo kwa hivyo epuka kuvitumia katika shughuli na wanafunzi wadogo.
* Epuka kutumia vifaa vyenye makali na nyaya za umeme na wanafunzi, kisha uchukuwe tahadhari unapozitumia palipo na wanafunzi.