
## SHUGHULI ZA HISIA ZA KUSIKIA

***Maelezo*:** Changamoto za hisia za kusikia hutokana na uhusiano mbaya kati ya masikio na ubongo; huwa kuna hitilafu jinsi ubongo hutafsiri sauti. Wanafunzi walio na changamoto za hisia za kusikia wanaweza tambua sauti tofauti tofauti isipokuwa lazima zipangwe na kutamkwa vizuri na pia pawe mahali penye utulivu. Njia ambazo changamoto za hisia za kusikia zaweza tambuliwa ni ikiwa mwanafunzi anasumbuliwa na kutatizwa na kelele za juu, ikiwa tabia zao zinabadilika wanapokuwa sehemu zilizotulia, wakiwa na changamoto katika kufuata maelekezo, na ikiwa wanatatizika katika kufuatilia mazungumzo.

***Lengo***: Shughuli za hisia za kusikiliza ni muhimu kwa wanafunzi walio na changamoto za hisia za kusikia sababu zaweza saidia kupunguza madhara yanayo weza ibuka kwa ajili ya hali hii. Ni muhimu kujihusisha na shughuli hizi ili kuhakikisha mwanafunzi ana uwezo wa kutambua sauti tofauti na kuwa na uwezo wa kuzitofautisha wakiwa sehemu zenye kelele.

**Shughuli 1: Sauti za kutingizwa **

|  |  |
| --- | --- |
| **Maelezo:** | Tingiza maraka au kayamba ikiandamana na mdundo wa wimbo. Ikiwa ala hii haipo, tumia chupa zilizo na maharagwe yaliyokauka, mchele au kokoto. |
| **Lengo:** | Shughuli hii husaidia mwanafunzi kukuza mtiririko, mpangilio na hata utulivu wa mwanafunzi. Shughuli hii ni nzuri katika kuimarisha hisia za kusikiliza kwa sauti. |
| **Hatua:** | **Hatua 1:** Tafuta chupa iliyo bure, weka maharagwe yaliyokauka, mchele au kokoto. (kiwango unachotaka bali usijaze)  **Hatua 2:** Anza kutingiza chupa ukifuata mdundo wa wimbo wowote ule.  **Hatua 3:** Mpe mwanafunzi fursa ya kutambua ngoma/mdundo kwa kutingiza maraka na kusikiliza. Kwa mfano, mwanafunzi atambue sauti zinazo sikika kwa kutingiza chupa na tofauti ya chupa zilizoekwa maharagwe na zile zilizo na kokoto. |

**Shughuli 2: Kusikizwa kwa Sauti **


|  |  |
| --- | --- |
| **Maelezo:** | Tambua sauti za kawaida katika mazingira yao. Mwanafunzi anaweza funga macho kisha asikize kelele zilizopo kwenye mazingira yake (kama vile ndege wanapoimba, milio ya wanyama, kuvuma kwa upepo, nakadhalika) au sauti za nyimbo au kanda za video. |
| **Lengo:** | Shughuli hii husaidia katika kukuza hisia za sauti na pia jinsi mtu anavyochukulia sauti ambazo hazihusishi matamshi. |
| **Hatua:** | **Hatua 1:** Mchezee mwanafunzi nyimbo kadhaa moja baada ya nyingine. Mifano ya sauti zinazoweza kutumika ni kama za gari, ndege, gari la moshi, ndege wa angani, watoto wanapocheza na sauti za wanyama.  **Hatua 2:** Chora picha rahisi ya sauti hizi au ikiwa mwanafunzi ana uwezo wa kusoma, andika kibandiko cha kuashiria sauti hizo. Mwambia mwanafunzi atambue au aonyeshe sauti hizo na jinsi yeye huzisikia. (Weka picha ya mbwa, paka na simu mbele ya mwanafunzi. Cheza sauti ya paka kisha muulize mwanafunzi aonyeshe picha ya sauti hiyo. |

**Shughuli 3: Sekunde 100 za Utulivu **

|  |  |
| --- | --- |
| **Maelezo:** | Mwanafunzi na mwelekezi wake watakuwa watulivu katika mazingira matulivu. |
| **Lengo:** | Shughuli hii husaidia katika ukuzaji wa kuwa na subira na ufahamu. Pia inaongeza hisia za kusikia na pia jinsi ya kuchukulia sauti zisizo za maneno. |
| **Hatua:** | **Hatua 1:** Tafuta chumba ambacho hakina kelele au sehemu iliyo na utulivu ambapo waweza kuketi kwa sekunde 100.  **Hatua 2:** Keti na mwanafunzi kwa sekunde 100 mkiwa mmeyamaza na kutulia.  **Hatua 3:** Ikiwa mwanafunzi yuko na ugumu wa kuketi akiwa amenyamaza, waweza mchezea nyimbo nyororo ambazo ni za kutuliza na kuliwaza kabla ya kuendelea na shughuli. |

**Shughuli 4: Kutambua Silabi kwa kupiga makofi **

|  |  |
| --- | --- |
| **Maelezo :** | Kujihusisha na sauti za mtindo. Mwanafunzi ataiga mtindo wa kupiga makofi ambayo yatapigwa na mwelekezi. |
| **Lengo:** | Shughuli hii itasidia kuimarisha umakini katika kusikia na kukumbuka kinachosikizwa. |
| **Hatua:** | **Hatua 1:** Mwanafunzi afunge macho yake au aketi akiwa ameangalia upande tofauti na wewe. Piga makofi au cheza ngoma.  **Hatua 2:** Mwambie mwanafunzi aige kupiga makofi kwa mtindo ulioutumia (kama vile, 1-2 kwa haraka, 3-4-5 pole pole)  **Hatua 3:** Mwanafunzi aseme kwa sauti idadi ya makofi alizo sikia  **Hatua 4:** Akiendelea vizuri, tamka majina ya kila mmoja kwenye familia yake unapopiga makofi kwa kila silabi. |

**Shughuli 5: Kutofautisha Sauti **

|  |  |
| --- | --- |
| **Maelezo:** | Mwelekezi atato sauti tofauti – ambazo hutolewa na gari na wanyama kisha mwanafunzi atahitajika kuzitambua. |
| **Lengo:** | Shughuli hii itasaidia mwanafunzi kutofautisha kati ya tofauti na usawa uliopo anaposikiliza sauti. Husaidia katika ukuzaji wa uwezo wa kusikiliza. |
| **Hatua:** | \*Shughuli hii ni maendelezo ya shughuli ya 2.  **Hatua 1:** Chagua sauti tofauti za kumtolea mwanafunzi kisha uanze na ya kwanza.  **Hatua 2:** Mwanafunzi akitambua kiumbe au chombo amabacho hutoa sauti hiyo, mwambie arudie kwa kuitoa sauti sawia.  **Hatua 3:** Mwambie mwanafunzi ataje na kueleza uhusiano na tofauti katika sauti hizo mbili. |

**Shughuli 6: Maneno 100 yenye sauti mwambatano **


|  |  |
| --- | --- |
| **Maelezo:** | Soma kwa sauti maneno yenye sauti mwambatano. |
| **Lengo:** | Shughuli hii ni muhimu katika kusoma na kutamka silazi za maneno. Inasaidia mwanafunzi kutambua maneno yanayotamkwa kwa njia sawa ilihali mara nyingi huwa na silabi tofauti. Shughuli hii inasaidia mwanafunzi kuwa na uwezo wa kutamka kwa sauti na hata kukumbuka maneno. |
| **Hatua:** | **Hatua 1:** Keti na mwanafunzi kisha mueleze kuwa utaambatanisha maneno pamoja. Kwa mfano paka na pata  **Hatua 2:** Toa mifano miwili ya maneno ambata kisha mruhusu mwanafunzi ataje neno moja au maneno mawili yenye sauti mwambatano.  **Hatua 3:** Endelea hadi mwanafunzi ataje maneno mengi yenye sauti mwambatano.  **Hatua 4:** Ikiwa hii inatatanisha mwanafunzi, waweza jaribu kuhusisha mchezo wa kuhesabu vidole unapotaja neno lenye sauti ambata. (Kwa mfano moja – mmoja, mbili – tumbili, tatu – watu, nakadhalika) |

**Shughuli 7: Kupiga mbinja au kutoa sauti bila kutamka maneno **

|  |  |
| --- | --- |
| **Maelezo:** | Mwelekezi atengeneze mkusanyiko wa sauti zinazohusisha makofi, kupiga mbinja au sauti zisizo na maneno lakini zenye mfumo/muundo fulani. |
| **Lengo:** | Shughuli hii humsaidia mwanafunzi kuzingatia na kuwa makini kwa kuhakikisha hakosi kushiriki katika kutoa sauti hizi ambazo zitamsaidia kurudia mkusanyiko wa sauti zingine. |
| **Hatua:** | **Hatua 1:** Anza kwa kupiga makofi/kupiga mbinja/kutoa sauti sisizo na maneno kwa muundo fulani. Piga mbinja mara 5 au utoe sauti zisizo na maneno kisha mruhusu mwanafunzi arudie.  **Hatua 2:** fanya vivyo hivyo mara kadhaa mwanafunzi akirudia unavyofanya hadi atakapo kuwa na uwezo wa kuiga ipasavyo.  **Hatua 3:** Endele kufanya kwa kutumia miundo tofauti. |

**Shughuli 8: Soma kwa Sauti **

|  |  |
| --- | --- |
| **Maelezo:** | Somea mwanafunzi kwa sauti kila siku na mara kadhaa kwa siku. |
| **Lengo:** | Shughuli hii husaidia mwanafunzi kuzoesha masikio yake kusikiza sauti tofauti na zenye toni tofauti. |
| **Hatua:** | **Hatua 1:** Shughuli hii yaweza fanywa kwa kutumia machapisho yoyote nyumbani, kama vile vitabu, magazeti, nakadhalika. Itakuwa vyema ikiwa utasoma kwa lugha ambayo mwanafunzi amezoea kuzungumza anapokuwa nyumbani.  **Hatua 2:** Soma kwa sauti sehemu fupi fupi ukibadilisha toni, hisia, maonyesho, kupanda na kushuka kwa sauti na hata haraka katika usemi. **Hatua 3:** Endelea kufanya hivyo ukibadilisha toni, hisia, maonyesho, kupanda na kushuka kwa sauti na hata haraka katika usemi. |

**Shughuli 9: Kumuongelesha Mwanafunzi **

|  |  |
| --- | --- |
| **Maelezo:** | Ongelesha wanafunzi mara nyingi iwezekanavyo kuhusu mambo yanayowazunguka. Mambo wanayoyaona, kusikia au kuhisi. Uliza maswali kisha uwape motisha ya kuyajibu. |
| **Lengo:** | Shughuli hii husadia katika mazungumzo. Mazungumzo ya kawaida kuhusu mambo wanayoweza hisi kupitia hisia tofauti husaidia mwanafunzi kuelewa sauti na maneno na kisha huwapa motisha ya kuzungumza na kushiriki katika mazungumzo kikamilifu. |
| **Hatua:** | **Hatua 1:** Unapowasidia katika shughuli zao za kila siku, zungumza na wanafunzi kuzihusu ukieleza vitu ambavyo wanaweza ona, onja, hisi na kusikia.  **Hatua 2:** Jaribu kutumia maneno sawa kueleza kitu au jambo mara kadhaa.  **Hatua 3:** Waulize maswali yanayo himiza mazungumzo kisha wape motisha ya kujibu. |

**Shughuli 10: Ubaguzi wa Maneno **

|  |  |
| --- | --- |
| **Maelezo :** | Tambua sauti ambazo zinafanana lakini ni za maneno tofauti yakiwasilishwa kwenye jozi. |
| **Lengo:** | Shughuli hii ni muhimu kwa kukuza umakini wa kusikiza na kuchambua. |
| **Hatua:** | **Hatua 1:** Tambua na unganisha orodha ya jozi la maneno rahisi ambayo yanatamkwa kwa usawa. (kama vile, imba - iba, fua – vua, sita – tisa, nakadhalika) pia jozi la maneno ambayo yanafanana, (kama vile; paka – paka)  **Hatua 2:** Soma jozi la maneno kisha mwanafunzi aseme ikiwa maneno hayo yanafanana au ni tofauti.  **Hatua 3:** Mnapoendelea na shughuli hii, jaribu kufunika mdomo wako unapotaja haya makundi ya manene kishe uone ikiwa mwanfunzi atatambua yale maneno mwambatano. |